הדרדסים (סרט)

הדרדסים (באנגלית: The Smurfs) הוא סרט אנימציה ולייב אקשן מסוגת פנטזיה. במאי הסרט הוא ראג׳ה גוסנל והתסריטאי הוא ג׳יי דוויד סטם. הסרט מבוסס על סדרת האנימציה באותו השם. בסרט מככבים ניל פטריק האריס, ג׳יימה מייס, קייטי פרי, האנק עזריה, ג׳ונתן וינטרס, ג׳ף פוקסוורתי, פול רובנס, אלן קאמינג וג׳ורג׳ לופז. מפיק הסרט הוא ג׳ורדן קרנר, והסרט הופץ על ידי סרטי קולומביה ב־3 באוגוסט 2011. סרט זה הוא הראשון המשלב אנימציה ולייב אקשן יחד תחת מותג הדרדסים – שני הסרטים הקודמים שלהם יצאו באנימציה בלבד. בסרט, בניגוד לסדרה, לדרדסים יש עיניים כחולות, הכפר שלהם הרבה יותר גדול, והוא מוסתר בדרך שונה מבסדרה. הסרט אינו מתאים לסדרה במדויק משום שבסרט דרדסית היא הדרדסית היחידה, ורואים שהדרדסים בונים כפר שונה לגמרי מהישן (חלק מתמונות הסוף), בעוד שבסדרה, וגם בסרט ההמשך, הוא לא השתנה כלל. כמו כן, העלילה אינה תואמת לעולם של ימי הביניים כפי שהיה בסיפוריו של פיו ובסדרה עצמה, כי אם תואמת למאה ה־21. בנוסף יצא סרט נוסף לסרט המבוסס על "מזמור לחג המולד" של צ׳ארלס דיקנס, שמספר את סיפורו של רגזני ששונא את חג המולד. ב־2013 יצא סרט המשך בשם הדרדסים 2 וב־31 במרץ 2017 יצא הסרט דרדסים: הכפר האבוד שהוא סרט אתחול לשני הסרטים. הסרט מתחיל שנים רבות לאחר הסדרה בה הדרדסים חוגגים את "פסטיבל הירח הכחול", ביש־גדא שאיחר לפסטיבל מגלה שחבריו רגזני ונועזי לא נותנים לו להיכנס, אבל בר־מוח מתערב למען ביש־גדא והורס את פסטיבל הירח הכחול. ביש־גדא מדבר עם דרדסבא (שגילה חיזיון בשיקויים שלו) ומבין שאין לו יותר דרדס־שורש (גזר ננסי) ומתעלם מאזהרותיו של אביו דרדסבא שהטירה של גרגמל נמצאת ליד הדרדס־שורש. בינתיים המכשף המרושע גרגמל עושה פלאשבק על הדרדסים בעזרת תיאטרון בובות, לאחר כל פרקי הסדרה גרגמל מנסה למצוא נקמה איך לתפוס את הדרדסים. הוא מאמין שהוא יכול לקחת את התמצית הכחולה משיער הדרדסים כדי שיוכל לתפוס אותם ולהרוג אותם למאכל. הוא ועוזרו הטיפש חתחתול מגלים את ביש־גדא שמוביל אותם בטעות לכפר (שמוסתר באופן שונה מבסדרה) וגרגמל רודף אחרי הדרדסים מחוץ לכפרם. לאחר שגרגמל וחתחתול רודפים אחרי הדרדסים מחוץ לכפר שלהם, הם יוצאים מעולמם הקסום לתוך העולם האמיתי לסנטרל פארק שבניו יורק ומסתייעים בבני זוג אמריקאים צעירים בשם פטריק וגרייס ווסלו שמצפים לתינוק. גרגמל מוצא טירה נטושה ומחליט לגור בה ולהמציא מכונה בשם דרדסטלטור (שמצליחה לקחת כל שיער דרדס כדי להכין תמצית דרדסים), הוא מדבר עם אודיל והנרי ורודף אחרי הדרדסים שוב. המרדף נעשה בחנות צעצועים ובסופו גרגמל מושלך לכלא לאחר שגנב שואב עלים, אבל הוא מצליח לברוח משם בעזרת זבובים. הדרדסים עוזרים לפטריק ולגרייס להגיע לטירה של גרגמל, דרדסית משחררת את דרדסבא ומביסה את חתחתול. הדרדסים מצליחים לנצח את גרגמל בזכות ביש־גדא מעיף שאותו בשרביט. הסרט מסתיים כשהדרדסים בונים את הכפר מחדש ואילו גרגמל וחתחתול נשארו בעולם האמיתי. ערך מורחב – הדרדסים - דמויות דרדסבא: אביהם של הדרדסים. דרדסית: הדרדס היחיד שאינו דרדס זכר, אלא נקבה. בר־מוח: דרדס ידען, אך שחצן ומרגיז. מרכיב משקפיים. ביש־גדא: דרדס מגושם, גמלוני וחסר מזל. רגזני: דרדס רגזן וזעפן. נועזי: דרדס אמיץ ונועז אך גם פזיז. הוא לובש חצאית ויש לו שיער, דבר נדיר בקרב הדרדסים. גרגמל: הנבל של הסרט, מכשף מרושע בעל אף גדול וקרחת לא יוצלח. ידוע במשפטו "אני שונא דרדסים". הובס על ידי ביש־גדא, אבל הוא עדיין חי. חתחתול: חתול, עוזרו הרשע לא פחות של גרגמל. הובס על ידי דרדסית כאשר נפל עליו כלוב. אודיל: מנהלת חברת קוסמטיקה צרפתית והמנהלת של פטריק ווינסלו. הנרי: העוזר של אודיל. גרייס ופטריק ווינסלו: זוג שעומד להוליד בן. פחדו בתחילה מהדרדסים כי חשבו שהם מפלצות. פריטים רבים של "הדרדסים–סרט" הוצאו לאור וביניהם: חולצות וסוודרים של "FOX" ועליהם דרדסית, בובות, דבקים, ארטיקים וגלידות. בין היתר יצא פריט שלבשה קייטי פרי – שמלת דרדסית. מדיה וקבצים בנושא הדרדסים בוויקישיתוף מידע וכתבות: אתר האינטרנט הרשמי של הדרדסים "הדרדסים", במסד הנתונים הקולנועיים IMDb (באנגלית) "הדרדסים", באתר נטפליקס "הדרדסים", באתר AllMovie (באנגלית) "הדרדסים", באתר Rotten Tomatoes (באנגלית) "הדרדסים", באתר Box Office Mojo (באנגלית) "הדרדסים", באתר Metacritic (באנגלית) "הדרדסים", באתר אידיבי "הדרדסים", במסד הנתונים הקולנועיים KinoPoisk (ברוסית) אבנר שביט‏, במאי הדרדסים מציג: כך דרדסתי את כולכם - ראיון בלעדי, באתר וואלה, 27 בספטמבר 2011 ביקורות: אבנר שביט‏, "הדרדסים": הורס את זיכרונות הילדות ומקלקל את הילדים של היום, באתר וואלה, 7 באוגוסט 2011 פבלו אוטין, כולנו גרגמל: על "הדרדסים", באתר nrg‏, 13 באוגוסט 2011